G-20 ایجلا‌سی اوچون آلمانیانین هامبورگ شهرینه یالنیز دونیا لیدرلری دئییل، اعتراضچی‌لار دا آخین ائتدی.
G-20 اؤلکه‌لری‌نین سیاست‌لرینی اعتراض ائدن قروپ‌لارلا پولیس آراسیندا گئجه-گوندوز چاتیشما یاشانیر.
حادثه‌لر اثناسیندا چوخو پولیس 100-دن چوخ نفر یارالانیب، چوخ سایدا واسطه آتشه وئریلدی.
اعتراضچی‌لار شهر مرکزینه و لیمان بؤلگه‌سینه گیرمک ایستمه‌سی ایله گرگین‌لیک دیرماشدی.
آلمان پولیسی آغیر موداخیله ائتدی.
آلمان مطبوعاتی، اعتراضچی‌لار، آمریکا پرزیدنتی دونالد ترامپین ایجلا‌سا گئدجگی ایستیقامتده بیر اوتورما حرکتی باشلاتدیغینی آنجاق پولیسین بو حرکته موداخیله ائتدیگینی ائشیتدیردی.
خبرلرده آیریجا ترامپین ماشینی حرکت سببیله یولو اوزادا‌راق ایجلاس ساحه‌سینه چاتدیغی قید ائدیلدی.
آلمانیا ایقتیصاد ناظیری، شهرده یاشانان شدت حادثه‌لری سببیله بعضی پروقرام‌لارینی لغو ائتمک مجبوریتینده قالدی.
G-20 ایجلاسیندا ائو صاحب‌لیگی ائدن هامبورگ‌دا ان بؤیوک اعتراض حرکتی‌نین صاباح تشکیل ائدیلمه‌سی گؤزلنیلیر.
